open-index/open-wikipedia-markdown huggingface dataset:
צ'סקי

[שמאל|ממוזער|250px|צ'סקי תוקע בקונכייה ונושא איתו [קיפו]]

**צ'סקי** (בקצ'ואה: **Chasqui**) היו השליחים של אימפריית האינקה. הם היו אחראים על נשיאת הקיפו, ההודעות והמתנות. באמצעות מערכת השליחים של הצ'סקי הייתה הודעה עוברת בקצב של עד 240 קילומטרים ליום.

## דרך פעולה
הצ'סקי נבחרו מבין הזכרים הצעירים החזקים ביותר שהיה ידוע שהם הרצים המהירים ביותר. בכל כפר היו צ'סקי בני 18 ל-25 שנים, ששירתו משמרות יומיות של 6 עד 12 שעות שהוקצו להם. בנוסף, הצ'סקי אומנו להיות מסוגלים לקרוא ולתרגם את הקיפו זה לזה ולממונים עליהם. הם פוזרו לאורך אלפי קילומטרים, תוך ניצול מערכת הדרכים של האינקה, מערכת עצומה של דרכים ייעודיות וגשרי חבלים בהרי האנדים של פרו ואקוודור קולומביה, בוליביה, ארגנטינה וצ'ילה של ימינו. הטמפו, או תחנות ממסר, שימשו עבור הצ'סקי כדי לעצור ולהעביר הודעות לצ'סקי הבא. היו גדלים וסוגים שונים של טמפו ולכל אחד הוקצה שימוש אחר. השימוש בטמפו היה תלוי באיזו דרך הוא נמצא ולמי מותר להשתמש בו. היו גם מבנים אחרים שהצ'סקי השתמש בהם למנוחה ומחסה הנקראים צ'סקיוואסיס (chasquiwasis). הצ'סקי היה מתחיל בטמפו אחד ורץ אל הטמפו הבא שבו צ'סקי אחר חיכה להעביר את המסר לטמפו הבא.

[שמאל|ממוזער|250px|פסל של צ'סקי במוזיאון הדואר ב[לימה]]
שמאל|ממוזער|250px|הלוויין Chasqui I
כל צ'סקי נשא לפחות שני פריטים, קיפו ופוטוטו (pututu). הקיפו שימש לאחסון והובלת מידע באמצעות מערכת של מיתרים עם קשרים שייצגו דברים שונים בהתבסס על סוג, צבע, מספר מיתרים וכו'. הצ'סקי הצליחו והורשו לקרוא, לתרגם ולהעביר את המידע על הקיפו. לא ניתן היה לקרוא את הקיפו אלא אם כן הצ'סקי היה שם עם ההודעה והתרגום בעל פה, משום שחלק מהמידע נאמר בעל פה שהצטרף לקיפו. הפוטוטו היה קונכייה ששימשה כחצוצרה, ששימשה לאותת לצ'סקי אחרים שרץ מתקרב אליהם, כדי שיוכלו להתכונן לרוץ. צ'סקי אחר היה רץ לקראתו, רץ לצד השליח הנכנס ומנסה להקשיב ולשנן את ההודעה. הוא גם היה מקבל את הקיפו שהרץ הראשון הביא. הצ'סקי העייף היה נשאר לנוח בטמפו, בעוד הצ'סקי השני היה רץ לתחנת הממסר הבאה. בנוסף, כנשק הוא נשא אלה וקלע ארוג. על גבו הוא נושא תיק המכונה "קיפי" (Qipi). היה לו מוט ועל ראשו פלומה של נוצות לבנות כמזהה חזותי. מלבד הודעות העבירו הצ'סקי בתיקים שלהם סחורה מיוחדת עבור בני המלוכה של אינקה, כמו דגים טריים שהובאו מהחוף אל עיר הבירה, מרחק של 600 קילומטרים.

הצ'סקי היה מסוגל לרוץ בקצב של 10 קילומטרים ב-50 דקות והוא היה רץ בדרך כלל מרחק בין 10 ל-15 קילומטרים. בקצב זה הודעה הייתה עוברת מרחק של 240 קילומטרים ביום. כך למשל הודעה שנשלחה מקיטו לקוסקו, מרחק של כ-2,000 קילומטרים הייתה מגיעה בתוך שבוע. כדי לעמוד בקור, בצמא ובעייפות הם לעסו עלי קוקה, שכן הם היו בין הבודדים שהורשו ללעוס עלה קדוש זה.

## בתרבות המודרנית
ישנם מספר דרכים ומבני טמפו משומרים ששימשו את הצ'סקי שעדיין קיימים. ישנן דרכים בהן אפשר לנוע ולחוות את המרחק ואת השטחים בהם עבר הצ'סקי. בחלק מהדרכים יש גשרי חבלים משוחזרים.

המוניטין האגדי של הצ'סקי חדר לתרבות של היום של מדינות האנדים. ארגונים שונים, קבוצות מוזיקה וכלי תקשורת נושאים את השם הזה. צ'סקי היה הקמע בקופה אמריקה 2004, שפרו אירחה באותה שנה. לוויין רדיו החובבים הפרואני הראשון נקרא .

## ראו גם
* טמפו (מבנה)
* מערכת הדרכים של האינקה

## קישורים חיצוניים

## הערות שוליים

קטגוריה:אינקה
קטגוריה:דואר
קטגוריה:מקצועות עבר
המשמר האדום

**המשמר האדום** (בהונגרית: **Vörös Őrség**) היה ארגון אכיפת חוק שפעל תחת הרפובליקה הסובייטית ההונגרית. הוא הוקם בצו מ-26 במרץ 1919, וקיבל את תפקידי הז'נדרמריה, המשטרה, משמר הגבול והמשמר הפיננסי (מכס, בלו, מיסים וכדומה).

## הקמה ותפקידים
צו מס' 1 מתאריך 26 במרץ קבע, בין היתר: "המשמר האדום מהווה חלק משלים לצבא האדום וניתן לשבץ את חבריו לשירות צבאי או להעבירם לצבא האדום בכל עת. במקביל להקמת המשמר האדום כל כוחות המשטרה בעלי תפקוד של אכיפת חוק יחדלו מלהתקיים. המשמר האדום כפוף ישירות לקומיסר העם לענייני הפנים (שר הפנים)."

המדינה חולקה ל-11 מחוזות וכן למחוז ה-12 בירת הונגריה בודפשט, המפקדים הראשיים של המשמר בבודפשט היו לפי הסדר פרנץ ינצ'יק, ארנה לנדלר, (שהיה מפקד "המשמר האדום" בבודפשט וגם סגן מפקד המשמר האדום הלאומי כסגן קומיסר העם לענייני פנים) דז'ה בירו וארנה זיידלר. המשמר האדום לא היה מורכב רק מחיילים שפורקו מנשקם ומפועלים קומוניסטים מסורים, אלא גם מיזג את צוות המשטרה והז'נדרמריה שפורקו. הצו פורסם ב-1 באפריל. המפקד העליון הלאומי היה (לפי סדר) ארנה לנדלר, ד"ר. פרנץ ראקוש, ד"ר זולטאן ויידה, אדה צ'לפקו ובסוף לתקופה קצרה מתיאש ראקושי. המשמר בוטל על ידי ממשלת פיידל ב-3 באוגוסט בצו. ב-ט באוגוסט באוגוסט הוקמה שוב הז'נדרמריה על יד ממשלת פרידריך.

## סמכויות
במסגרת המשמר האדום נקבעו סמכויות הדרגים השונות נגד גורמי הפשיעה (מפקדה ארצית, מטה מחוז, מחלקות בילוש גדודי) בהתאם לאופי הפשעים. לפיקוד הלאומי המרכזי השתייכה למשל מחלקה 3 לחקירות פליליות ועסקה בעיקר באיתור עבירות ברמה לאומית (בפועל בעיקר באזורים מחוץ לבודפשט): תיקים בהליכים של בית משפט צבאי, פעולות נגד רכוש הציבור, חקירות הדורשות מומחיות או שיתוף פעולה מיוחד. שם המחלקה השתנה מספר פעמים (ועדת החקירות של המשמר האדום, הקבוצה המרכזית לחקירות פליליות), אך כללי הנוהל שלה לא השתנו באופן משמעותי.

## ראו גם
* טרור אדום (הונגריה)
* הרפובליקה הסובייטית ההונגרית

## לקריאה נוספת
* יאנוש שובה: צורות אכיפת חוק בהונגריה 1918–1920. חוברות היסטוריות של אכיפת החוק, 2008. מס. 131 עמוד 142.
* הרפובליקה הסובייטית ההונגרית. (21 במרץ 1919 עד 1 באוגוסט 1919)
* Munkásmozgalom-történeti lexikon (לקסיקון תולדות תנועת הפועלים) 1976. 
* המשמר האדום. עיטורים מדים ועוד

### ספרות בנושא
* נאנדור קובאץ': המשמר האדום. 1956. בודפשט. פורסם על ידי המחלקה הפוליטית של משרד הפנים BM ORK

## קישורים חיצוניים
* תמונת אנשי המשמר האדום ב-1 באפריל 1919 בשער "הבנק ההונגרי"
* מאמר (חלקו באנגלית) על הקמת המשמר האדום

## הערות שוליים

קטגוריה:טרור
קטגוריה:1919
קטגוריה:הונגריה: היסטוריה
קטגוריה:הונגריה: היסטוריה צבאית
קטגוריה:קומוניזם
קטגוריה:ארגוני אכיפת חוק
מחג'וב עומאר

ד"ר **מחג'וב עומאר** (1932 – 17 במרץ 2012), הוא כינויו של **ראוף נזמי מיכאיל עבד אל-מאליק סאליב**, שהיה רופא, משורר, הוגה דעות ופעיל פוליטי מצרי. בשנות ה-50 של המאה ה-20 היה פעיל במפלגה הקומוניסטית המצרית, ולאחר מכן הצטרף לפת"ח והיה פעיל בארגון באלג'יריה, ירדן ולבנון.

## קורות חייו
ראוף נזמי נולד למשפחה קופטית באל-מניא, מצרים, בשנת 1932. אביו היה פעיל במפלגת אל-ופד ונטל חלק במהפכה המצרית. סיים את לימודי הרפואה באוניברסיטת קהיר. משנת 1952 היה פעיל ב ומקורב לאחים המוסלמים. בין השאר היה מיודד עם סייד קוטב. הוא נעצר מספר פעמים וישב בכלא במשך 10 שנים לסירוגין.

מגיל צעיר תמך נזמי בתנועה הלאומית הפלסטינית, ובשנות ה-60 של המאה ה-20 נסע לאלג'יריה והצטרף ל, הזרוע הצבאית של תנועת הפת"ח. לאחר מכן עבר יחד איתם לירדן, שם אימץ את הכינוי **מחג'וב עומאר** והיה מקורב לאבו ג'יהאד וליאסר ערפאת. הוא נהג לטפל בחברי הארגון שנפצעו או נזקקו לאשפוז רפואי. על פי דוברי הארגון, עומאר הציל מאות חיי אדם.

לאחר אירועי ספטמבר השחור הוא גורש ללבנון, שם הכיר את אשתו. בלבנון הצטרף לצוות . מבנה המרכז הופצץ על ידי ישראל במלחמת לבנון הראשונה, וחלק מחבריו נהרגו. בשנת 1982 חזר לקהיר והקים שם, יחד עם אחרים, את "הוועד הלאומי לתמיכה באינתיפאדה הפלסטינית", וכן סניף מקומי של מרכז המחקר הפלסטיני. כמו כן פרסם מעל ל-10 ספרי עיון על הסכסוך הישראלי-פלסטיני ("דיאלוג בצל הרובים", "המילה והרובה", "סברה ושתילה" ועוד) וכן כתב ספרי שירה וספרי ילדים.

בשנת 2004 קיבל מיאסר ערפאת את עיטור הכבוד "כוכב ירושלים" על "תרומתו למאבק הפלסטיני".

מחג'וב עומאר מת ממחלה ב-17 במרץ 2012 בבית החולים "פלסטין" בקהיר. לבקשתו, גופתו נעטפה בדגל פלסטין והוא נקבר בבית הקברות של "חללי פלסטין" במצרים. מחמוד עבאס פרסם הספד לזכרו, שזכה לתפוצה רחבה בעולם הערבי.

במאי עיראקי יצר סרט תיעודי על חייו, בו מרואיינים מקורביו.

## הערות שוליים

קטגוריה:פעילי פת"ח
קטגוריה:מעוטרי פרסים ועיטורים של הרשות הפלסטינית
קונצ'ה-זספה

**קונצ'ה-זספה** (באוקראינית: **Конча-Заспа**) הוא שם של אזור היסטורי הממוקם בפאתיה הדרומיים של רובע הולוסייב בקייב.

קונצ'ה-זספה מורכב כמעט כולו מיער אורנים ציורי עם גישה לגדת הדנייפר, שנחצה על ידי דרכים קטנות המפרידות בין הבניינים.

מאז התקופה הסובייטית התגוררו בכפר מנהיגי המפלגה של הרפובליקה הסובייטית הסוציאליסטית האוקראינית, שבנו כאן אחוזות.
כיום, קונצ'ה-זספה מאוכלסת בעיקר על ידי נציגי האליטה העסקית, התקשורתית והפוליטית.

עד שנת 2008 זו הייתה הקרקע היקרה ביותר בשטח אוקראינה, מחיר חלק מהמגרשים הגיע ל-80 אלף דולר למאה מ"ר, ומחירן של אחוזות גמורות היה מיליון דולר ויותר. כמו כן בקונצ'ה-זספה ישנם מספר פנסיונים, בתי הבראה, מרכזי בילוי ומחנות ילדים, ציבוריים ופרטיים כאחד.

## קישורים חיצוניים

## הערות שוליים

קטגוריה:קייב: גאוגרפיה
זאהר אל-אגברי

**זאהר אל-אגברי** (בערבית: **زاهر الاغبري**, בתעתיק: **זאהר אלאע'ברי**; נולד ב-28 במאי 1999 בסיב שבעומאן) הוא כדורגלן עומאני המשחק בעמדת קשר הכנף בקבוצת סיב מליגת העל העומאנית ובנבחרת עומאן.

## קריירת מועדונים
אל-אגברי החל את הקריירה המקצוענית שלו בסיב מליגת העל העומאנית.

ב-9 בספטמבר 2021 חתם במאס רפסנג'אן מליגת העל האיראנית.

## קריירה בינלאומית
ב-14 בנובמבר 2019 ערך אל-אגברי את הופעת הבכורה שלו בנבחרת עומאן, בניצחון 4-1 על נבחרת בנגלדש במסגרת מוקדמות מונדיאל 2022.

נכלל בסגל נבחרת עומאן לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים עומאנים
קטגוריה:קשרי כדורגל עומאנים
קטגוריה:כדורגלני נבחרת עומאן
קטגוריה:כדורגלני גביע אסיה 2023
קטגוריה:ספורטאים זרים באיראן
קטגוריה:ספורטאים זרים בבחריין
קטגוריה:ילידי 1999
קטגוריה:עומאנים שנולדו במאה ה-20
ניית'ן מוריה-ולש

**ניית'ן דניאל מוריה-ולש** (באנגלית: **Nathan Daniel Moriah-Welsh**; נולד ב-18 במרץ 2002 בלונדון שבאנגליה) הוא כדורגלן גיאני המשחק בעמדת הקשר בקבוצת היברניאן מליגת העל הסקוטית ובנבחרת גיאנה.

## קריירת מועדונים
מוריה-ולש שיחק במחלקות הנוער של צ'לסי, ברנטפורד ורדינג.

בשנת 2018 הצטרף מוריה-ולש למחלקת הנוער של בורנמות'. ב-8 בינואר 2022 ערך את הופעת הבכורה שלו בקבוצה הבוגרת של המועדון, בניצחון 3-1 על יאוביל טאון במסגרת הסיבוב השלישי של גביע ה-FA.

ב-10 באוגוסט 2022 הושאל לניופורט קאונטי מהפוטבול ליג השנייה. 6 ימים לאחר מכן ערך את הופעת הבכורה שלו בקבוצה בהפסד 3-2 לסלפורד סיטי. ב-20 באוגוסט הבקיע את שער הבכורה שלו בניצחון טרמניר רוברס.

בינואר  חתם בהיברניאן מליגת העל הסקוטית.

## קריירה בין-לאומית
מוריה-ולש נולד באנגליה, והוא היה רשאי לייצג את ברמה הבין-לאומית את אנגליה, את גיאנה או את גרנדה. לאחר ששוחח עם הסקאוט הראשי של נבחרת גיאנה, החליט לייצג אותה.

מוריה-ולש קיבל את זימון הבכורה שלו לנבחרת גיאנה בחודש מרץ 2021, לקראת משחקי מוקדמות מונדיאל 2022 נגד נבחרות טרינידד וטובגו ואיי בהאמה. ב-30 במרץ ערך את הופעת הבכורה שלו בנבחרת, בניצחון 4-0 על נבחרת איי בהאמה.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים גיאנים
קטגוריה:קשרי כדורגל אנגלים
קטגוריה:קשרי כדורגל גיאנים
קטגוריה:כדורגלני בורנמות'
קטגוריה:כדורגלני היברניאן
קטגוריה:כדורגלני נבחרת גיאנה
קטגוריה:אנגלים שנולדו ב-2002
קטגוריה:גיאנים שנולדו ב-2002
קינגס ריזורט

**קינגס ריזורט** (באנגלית: **King's Resort**; בעבר **King's Casino**) הוא מלון וקזינו ברוזבדוב, צ'כיה.

## מלון
הקינגס קזינו נפתח ב-26 ביוני 2003 ומכיל כ-400 חדרים, מספר חדרי סאונה ובריכת שחייה. בחלקים שונים של המלון והקזינו מוצגות עבודות אמנות, בין השאר עבודות של אנדי וורהול.

הקזינו בנוי בשטח של 6,000 מ"ר ובו מעל ל-300 מכונות מזל ו-40 שולחנות משחק, והוא מכיל את חדר הפוקר הגדול ביותר באירופה, עם יותר מ-200 שולחנות פוקר.

ב-2018 שונה שמו מהקינגס קזינו לקינגס ריזורט.

## חדר הפוקר
בחדר הפוקר של הקזינו מתקיימים טורנירים רבים, והוא מארח סדרות טורנירים רבות ובניהן אליפות גרמניה, אליפות שווייץ, פסטיבל הפוקר הצרפתי, פסטיבל הפוקר הספרדי ואחרים.

ב-2015 החל שיתוף פעולה בין הקינגס לאליפות העולם בפוקר, והוא החל לארח טורנירים במסגרת הסבב ה-Circuit. החל מ-2017 הקינגס החלו לארח גם את אליפות העולם באירופה.

חדר הפוקר משדר את הטורנירים המשוחקים בו, ולעיתים גם משחקי כסף, בערוץ ה-Twitch.tv הרשמי שלו.

## בעלות
הריזורט הוקם על ידי איש העסקים ושחקן הפוקר הצ'כי לאון צוקרניק, אשר החזיק כ-60% מהבעלות עליו. ביוני 2024 מכר צוקרניק את חלקו בסכום המוערך ב-400 מיליון יורו.

## קישורים חיצוניים

* 

## הערות שוליים

קטגוריה:צ'כיה: כלכלה
קטגוריה:בתי קזינו
קטגוריה:אירופה: בתי מלון
בוויס מוגאבי

**בוויס כריסטופר קיזיטו מוגאבי** (באנגלית: **Bevis Kristofer Kizito Mugabi**; נולד ב-1 במאי 1995) הוא כדורגלן אוגנדי המשחק בעמדת הבלם בקרלייל יונייטד.

## קריירת מועדונים
מוגאבי נולד בממלכה המאוחדת להורים ממוצא אוגנדי. הוא התחיל את הקריירה שלו במחלקת הנוער של פולהאם וביולי  הצטרף לזו של סאות'המפטון. בפברואר  חתם לשנתיים בקבוצה הבוגרת.

ב-5 באוגוסט 2016 מוגאבי חתם ביאוביל טאון עד לסיום העונה. 4 ימים לאחר מכן, ערך את הופעת הבכורה שלו במשחק במסגרת גביע ה-EFL נגד וולסול. ב-30 באוגוסט הבקיע את שער הבכורה שלו בקבוצה במשחק הליגה נגד פורטסמות'.

ב-12 בספטמבר 2019 מוגאבי חתם במאת'רוול מליגת העל הסקוטית. ב-22 בנובמבר של אותה שנה, האריך את חוזהו בקבוצה עד לסיום העונה.

ב-29 ביולי 2024 חתם באנורתוסיס פמגוסטה מליגת העל הקפריסאית.

ב-18 ביולי 2025 חזר לאנגליה וחתם בקרלייל יונייטד.

## קריירה בינלאומית
באוגוסט , מוגאבי זומן לראשונה לסגל נבחרת אוגנדה אך הזימון נדחה עקב התנגשות המשחקים עם אלו של יאוביל טאון. ב-24 במרץ 2018 ערך את הופעת הבכורה שלו בנבחרת בניצחון 1-3 נגד .

## קישורים חיצוניים

קטגוריה:כדורגלנים אוגנדים
קטגוריה:כדורגלנים אנגלים
קטגוריה:בלמי כדורגל אוגנדים
קטגוריה:בלמי כדורגל אנגלים
קטגוריה:כדורגלני יאוביל טאון
קטגוריה:כדורגלני מאת'רוול
קטגוריה:כדורגלני אנורתוסיס פמגוסטה
קטגוריה:כדורגלני קרלייל יונייטד
קטגוריה:כדורגלני נבחרת אוגנדה
קטגוריה:כדורגלני גביע אפריקה לאומות 2019
קטגוריה:ספורטאים זרים בקפריסין
קטגוריה:אוגנדים שנולדו ב-1995
קטגוריה:אנגלים שנולדו ב-1995
אזור המוות

[ממוזער|פסגת [אוורסט|הר האוורסט נמצאת באזור המוות]]
**אזור המוות** הוא מושג מתחום טיפוס ההרים, שמתאר את הנקודה בגובה בה לחץ האוויר דליל מידי עבור נשימה תקינה של בני אדם מעבר לפרק זמן מוגבל וקצר. נקודה זו נמצאת בסביבות גובה 8,000 מטרים. המושג נטבע על ידי הרופא השווייצרי אדווארד וויס-דוננט בשנת 1953, שקרא לו בתחילה "האזור הקטלני".

באזור המוות חלה ירידה משמעותית בתפקוד של גוף האדם בשל המחסור החמור בחמצן, והדבר עלול להוביל לתאונות קטלניות בשל חולשה פיזית של איברי הגוף, או בשל בלבול ואובדן היכולת לקבל החלטות נכונות עקב העדר חמצן במוח. שהות ארוכה באזור המוות ללא ציוד עזר לנשימה מחמירה את הסיכון ומובילה בסופו של דבר לפגיעה בלתי הפיכה בגוף ולמוות.

כל 14 פסגות ההרים הגבוהות בעולם, שגובהן עולה על 8,000 מטרים ואשר נמצאות כולן ברכס הרי ההימלאיה והקארקוראם, נכללות באזור המוות.ממוזער|286x286 פיקסלים|מכל חמצן המשמש מטפסי הרים בגובה רב

## השלכות פיזיולוגית בשהייה באזור המוות
הלחץ האטומספרי בגובה פני הים הוא 101,325 פסקל. אחוז החמצן באוויר בגובה זה הוא 20.9% והדבר מאפשר לאדם בריא לייצר כמות מספקת של המוגלובין בתאי הדם האדומים, הנושא חמצן אל תאי הגוף במערכת הדם.

בגבהים שמעל גובה פני הים האוויר נעשה דליל יותר וכך גם כמות החמצן פוחתת. בגובה 5,500 מטרים בקירוב (כגובה מחנה הבסיס באוורסט), כמות החמצן היא כמחצית מהכמות המצויה בגובה פני הים, ובגובה 8,849 מטרים (כגובה פסגת האוורסט) כמות החמצן היא כשליש בלבד מהכמות בגובה פני הים.

ככל שהלחץ החלקי של החמצן קטן, גוף האדם מנסה להתאקלם באמצעות ייצור מוגבר של כדוריות דם אדומות. הלב פועם חזק יותר כדי להזרים יותר חמצן לאיברים, תפקודי גוף בלתי חיוניים מושעים, מערכת העיכול עובדת ביעילות פחותה, והנשימה נעשית עמוקה ומהירה יותר. בגובה רב שמעל 7,500 מטרים, השינה נעשית קשה מאוד, עיכול מזון כמעט בלתי אפשרי, וקיים סיכון ממשי לבצקות כגון בצקת ריאות תלוית גובה ובצקת מוחית תלויית גובה.

תהליך ההתאקלמות במלואו עשוי לקחת ימים ואף שבועות, ועד להתאקלמות מלאה עלולות להופיע תופעות לוואי של מחסור בחמצן, כגון מחלת גבהים ובצקות. הגובה הרב ביותר בו בני אדם התגוררו לאורך זמן (כשנתיים) היה 5,950 מטרים, בגבול הגובה המרבי שמאפשר מחייה לאורך זמן.

מטפסי הרים המגיעים לגבהים קיצוניים ושוהים באזור המוות נעזרים לעיתים בבלוני חמצן, שהם מכלים המכילים חמצן שאותו נושמים המטפסים וכך מקבלים תוספת חמצן לגוף, ושומרים על תפקוד הגוף ועל יכולת המוח לעבד מידע במהירות ולקבל החלטות. מטפסים שאינם נעזרים בבלוני חמצן נאלצים לשהות פרק זמן מוגבל באזור המוות ולרדת ממנו במהירות, לפני שהמחסור בחמצן יפגע בתפקודם באופן בלתי הפיך.

## ראו גם
* מחלת גבהים
* טיפוס הרים
* היפוקסיה

## הערות שוליים

קטגוריה:טיפוס
קטגוריה:גורמים חיצוניים לתחלואה ומוות
ליגת העל של טרינידד וטובגו

**טרינידד וטובגו פרו ליג** (באנגלית: **TT Pro League**) היא הליגה העליונה בכדורגל בטרינידד וטובגו, שמאורגנת על ידי התאחדות הכדורגל של טרינידד וטובגו, והיא נוסדה בשנת 1999 בתור הליגה המקצוענית הראשונה במדינה, אחרי שבשנת 1973 הוקמה כ"ליגה הלאומית" החובבנית וב-1995 הפכה לליגה החצי מקצוענית.

בליגה מתחרות כיום 10 קבוצות, ב-2 סיבובים (סה"כ 18 משחקים). בעוד הקבוצה שבתום הליגה במקום הראשון מוכתרת לאלופת הליגה, שתי הקבוצות שסיימו במקומות האחרונים בליגה יורדות לליגות המשניות האזוריות.

הקבוצה הבולטת ביותר בליגה היא קבוצת דיפנס פורס (שמקורה בעיר צ'אגוראמס) ולה 23 אליפויות מקומיות (כולל 3 בליגה מקצוענית, ו20 בליגה חובבנית/חצי מקצוענית). לליגה, מאז הקמתה ב-1908, 24 קבוצות אלופות שונות בהיסטוריה שלה.

## היסטוריה
מקורותיה של הליגה הם בתקופה מוקדמת הרבה יותר, בשנת 1908 עם הליגה החובבנית "ליגה דה פוארטו אספנייה" שהיא למעשה הייתה הליגה המקומית של עיר הבירה פורט אוף ספיין (נמל ספרד), שנמשכה באותו הפורמט עד ל-1973, אז הוקמה הליגה הלאומית של טרינידד וטובגו ("ליגה נסיונל") בניסיון ליצור למעשה ליגה לאומית אחת לכלל הקבוצות מהמדינה. הליגה הייתה ליגה חובבנית, עד 1996 אז הוקמה ליגה חצי-מקצוענית למשך 3 שנים. בשנת 1999 הוקמה ליגת ה"פרו ליג" - הליגה המקצוענית הראשונה בהיסטוריה של טרינידד וטובגו, שמתקיימת עד היום.

## אלופות הליגה לפי עונות

* קבוצה המסומנת ב**כתב מודגש** זכתה בגביע ההתאחדות של טרינידד וטובגו באותה העונה והשלימה דאבל מקומי.

### ליגת פורט אוף ספיין (1908 - 1973)

### הליגה הבכירה של טרינידד וטובגו

## טבלת אלופות

## קישורים חיצוניים
* 

* אלופות הליגה באתר RSSSF
* נתונים מאתר globalsport

## הערות שוליים

קטגוריה:טרינידד וטובגו: כדורגל
קטגוריה:ליגות כדורגל קאריביות
אומארו באנגורה

**אומארו באנגורה** (באנגלית: **Umaru Bangura**; נולד ב-7 באוקטובר 1987) הוא כדורגלן עבר מסיירה לאון ששיחק בעמדת הבלם.

## קריירת מועדונים
באנגורה התחיל את הקריירה שלו במחלקת הנוער של מיית'י בלקפול המקומית ובגיל 18 הצטרף לאקדמיה של ווטפורד. בשנת  הצטרף לקבוצת הכדורגל הונפוס מהליגה הנורווגית השנייה.

בינואר  באנגורה חתם בהוגסונד מליגת העל הנורווגית. ב-20 במרץ ערך את הופעת הבכורה שלו בקבוצה בהפסד 2-0 לטרומסה. ב-25 בספטמבר הבקיע את שער הבכורה שלו בקבוצה בניצחון 0-1 נגד אלסונד. בקיץ  באנגורה קיבל הצעה מקריסטל פאלאס מהפרמייר ליג, אך המעבר לא יצא לפועל לבסוף.

בדצמבר 2013 באנגורה חתם בדינמו מינסק מליגת העל הבלארוסית, במדיה שיחק שלוש שנים.

באוגוסט  חתם לשלוש שנים בפ.צ. ציריך שירדה לליגת האתגר השווייצרית, והיה שותף לחזרה של המועדון לליגת העל השווייצרית בסיום העונה.

ב-8 בינואר 2021, באנגורה חתם בנשאטל גזמאקס עד לסיום העונה.

באוגוסט  חזר לסיירה לאון וחתם בקאלון.

## קריירה בינלאומית
ב-3 בספטמבר 2006 ערך את הופעת הבכורה שלו בנבחרת סיירה לאון בתיקו 0-0 נגד . ב-31 במאי 2014 הבקיע את שער הבכורה שלו בנבחרת בניצחון 0-1 נגד .

באוקטובר  מונה לקפטן הנבחרת. השתתף עם הנבחרת בגביע אפריקה לאומות 2021, הופעתה הראשונה של הנבחרת בגביע מאז 1996.

## קישורים חיצוניים

קטגוריה:כדורגלנים מסיירה לאון
קטגוריה:סיירה לאון: בלמי כדורגל
קטגוריה:כדורגלני דינמו מינסק
קטגוריה:כדורגלני נשאטל גזמאקס
קטגוריה:כדורגלני פ.צ. ציריך
קטגוריה:כדורגלני נבחרת סיירה לאון
קטגוריה:כדורגלני גביע אפריקה לאומות 2021
קטגוריה:ספורטאים זרים בבלארוס
קטגוריה:ספורטאים זרים בשווייץ
קטגוריה:אישים מסיירה לאון שנולדו ב-1987
אלכסיי בכרב

**אלכסיי אלכסנדרוביץ' בכרב** (ברוסית: **Алексей Александрович Бахарев**; 12 באוקטובר 1976 – 18 במרץ 2022) היה כדורגלן רוסי-אוקראיני ששיחק בעמדת הקשר.

## קריירת מועדונים
בכרב שיחק בקבוצות לאדה טוליאטי, ספרטק מוסקבה, רוטור וולגוגרד, שחטאר דונצק, רובין קאזאן, נוסטה נובוטרויצק, מאשוק-KMV ו-FSA וורונז'.

## קריירה בינלאומית
ב-18 בנובמבר 1998 ערך ברכב את הופעתו היחידה בנבחרת רוסיה, במשחק ידידות נגד נבחרת ברזיל.

ב-21 באוגוסט 2002 הוא ערך את הופעתו היחידה בנבחרת אוקראינה, במשחק ידידות נגד נבחרת איראן.

## מותו
נפטר ב-18 במרץ 2022.

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:כדורגלני ספרטק מוסקבה
קטגוריה:כדורגלני רוטור וולגוגרד
קטגוריה:כדורגלני שחטאר דונצק
קטגוריה:כדורגלני רובין קאזאן
קטגוריה:כדורגלני נבחרת רוסיה
קטגוריה:כדורגלני נבחרת אוקראינה
קטגוריה:רוסים שנולדו ב-1976
קטגוריה:אוקראינים שנולדו ב-1976
קטגוריה:רוסים שנפטרו ב-2022
קטגוריה:אוקראינים שנפטרו ב-2022
ג'ושוע יוסטון

**ג'ושוע יוסטון** (באנגלית: **Joshua Heuston;** נולד ב-18 בנובמבר 1996) הוא דוגמן ושחקן אוסטרלי.

## ביוגרפיה
יוסטון הוא ממוצא אנגלו-סרי לנקי. יוסטון סיים את לימודיו עם תואר ראשון במדע ביו-מולקולרי וגם תואר ראשון במסחר מאוניברסיטת מקווארי בשנת 2019.

## קריירה
### דוגמנות
יוסטון עבד כברמן במהלך השנה הראשונה ללימודיו באוניברסיטה, כאשר החל לדגמן. הוא התחיל לפרסם באינסטגרם ויוטיוב, והפך במהירות ליוצר תוכן מבוקש. יוסטון הצטלם לקמפיינים עבור מותגים גדולים בהם פנדי, גוצ'י, לואי ויטון, "דייוויד ג'ונס" וברברי. הוא הוזמן על ידי טומי הילפיגר לשבת בשורה הראשונה של מסלולי האופנה של מילאנו ושנגחאי בתצוגת האופנה של המותג, "TOMMYNOW Drive" .

בשנת 2018, הוא ערך את הופעת הבכורה שלו על המסלול בשבוע האופנה מרצדס בנץ באוסטרליה כשדיגמן עבור המותג 'ג'סטין קאסין'.

בשנת 2020, יוסטון היה חלק ממסע פרסום עבור "Bumble" אתר היכרויות, בו הוצג פרופיל ההיכרויות שלו ועודד "היכרויות וירטואליות" במהלך מגפת הקורונה .

### משחק
לאחר שהופיע בקליפ לשיר "Sicklaced" של הצמד האוסטרלי Super Cruel עם קרטייה מאלאן בשנת 2017, התאהב במשחק והחל ללמוד משחק.

הופעת הבכורה של יוסטון על המסך הייתה בסדרת המתח לנוער "מועדון צלילה" , לצד מיאה מדרן וג'ורג'יה-מיי דייוויס, ששודרה ברשת 10 באוסטרליה ולאחריה שודרה בנטפליקס . הסדרה מתרחשת בעיירת החוף הבדיונית קייפ מרסי ומתמקדת בקבוצה של צוללניות. יוסטון מגלם את הנרי, תושב העיירה. הסדרה צולמה בשונית המחסום הגדולה בפורט דאגלס, קווינסלנד.

בשנת 2021 לוהק יוסטון לתפקיד בסדרת הטלוויזיה של נטפליקס "תיכון הלבבות השבורים".
בשנת 2022 שיחק בתפקיד חוזר בסדרת הטלוויזיה "More Than This" בדמותו של סאמי. בשנת 2023 לוהק לגלם את התפקיד של קונסטנטין קארינו בסדרה האמריקאית "חולית: הנבואה" ברשת Max.

בשנת 2025 שיחק בסרט האימה וההישרדות "חיות מסוכנות" לצד ג'יי קורטני.

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:דוגמנים אוסטרלים
קטגוריה:בוגרי אוניברסיטת מקווארי
קטגוריה:אוסטרלים שנולדו ב-1996
בית שלום אש

**בית שלום אש** היה ביתו של הסופר שלום אש, וכיום משמש כמוזיאון וכבית תרבות, בו מתקיימים סיורים, מפגשים וסדנאות כתיבה. הבית נבנה במרכז העיר בת ים בשנת 1955 עבור אש ורעייתו מתילדה וביוזמת המועצה המקומית והעומד בראשה, דוד בן ארי. לאחר מותו של אש ב-1957, הפך הבית למוזיאון ולבית תרבות, ושוקם בשנת 2019.

## היסטוריה
אש היה סופר יידיש מוכר באותה התקופה. הוא כתב את המחזה "אל נקמות" שזכה לפרסום רב, ובשנת 1947 זכה בפרס אניספילד-וולף על היצירה שכתב שנה קודם, "East River".

דוד בן ארי, ראש עיריית בת ים, זיהה את הפוטנציאל הטמון באש, ובמפגש אקראי עימו הציע לו להתגורר בעירו. עקב השיחה, בשנת 1954 בנתה עיריית בת ים בית עבור שלום ומתילדה אש. המבנה בן קומה אחת מוקף חצר, תוכנן על ידי מחלקת ההנדסה של המועצה בהתאם לתוכניתו של אש. המבנה כולל סלון, חדר עבודה, חדר שינה (שכיום משמש כארכיון) ומטבח.

אש הביא אל הבית את הספרים שלו, הכלים שלו ורבים מכתבי העת שלו. ב-10 ביולי 1957, במהלך ביקור אצל בתו "רות" בלונדון, הוא נפטר באופן פתאומי. מתילדה, אשתו של אש, לא שבה עוד אל הבית, ובצוואתה הורישה אותו כדי שישמש כמוזיאון ליצירותיו הספרותיות.

לאחר 60 שנה של פעילות, הבית שוקם וחודש, וב-2019 נפתח מחדש. כיום מוצגים בו כתביו של אש ואוספיו האישיים, בהם עבודות אמנות של אמנים נוספים ופריטי יודאיקה.

## הערות שוליים

קטגוריה:אתרי מורשת במחוז תל אביב
שלום אש
שלום אש
קוליברי יעקוביני

**קוליברי יעקוביני** (שם מדעי: *Florisuga*) הוא סוג של עוף ממשפחת הקוליבריים החי באמריקה הדרומית. בסוג זה 2 מינים.

## תיאור
לשני המינים יש זנב גדול בצבע לבן.

## אזורי מחיה
אזורי המחיה שלהם, בדרום ומרכז אמריקה, באיי הים הקריבי.

## טקסונומיה
הסוג *Florisuga* התגלה בשנת 1850 על-ידי חוקר-הטבע הצרפתי שארל לוסיאן בונפארט.

*קוליברי יעקוביני לבן-צוואר (*Florisuga mellivora*)
*קוליברי יעקוביני שחור (*Florisuga fusca*)

## קישורים חיצוניים

קטגוריה:טקסונים שתוארו בידי שארל לוסיאן בונפרטה
קטגוריה:בעלי חיים שתוארו ב-1850
קטגוריה:קוליבריים
Super Mario Galaxy 2

**Super Mario Galaxy 2** הוא משחק וידאו שפותח ושווק על ידי חברת נינטנדו עבור קונסולת ה-Wii. הוא המשך למשחק ל-Super Mario Galaxy. המשחק יצא ב-23 במאי 2010 בצפון אמריקה, ב-27 במאי 2010 ביפן וב-11 ביוני 2010 באירופה.

## עלילה
הנסיכה פיץ' מזמינה את מריו לפסטיבל הכוכבים. בדרך לארמון הנסיכה הוא פוגש את לומה, יצור דמוי כוכב המעניק לו את היכולת לסובב. לפתע, מריו רואה את אויבו המושבע, באוזר, שהגיע לגודל עצום ולאחר שתקף את ממלכת הפטריות, הוא חוטף את הנסיכה פיץ'. לאחר מכן, באוזר יוצא לחלל כדי ליצור אימפריה משלו, ומריו יוצא למרדף כדי להציל את הנסיכה פיץ'.

## משחקיות
המשחקיות של Super Mario Galaxy 2 דומה למשחקיות של המשחק הקודם. הגדלים של כוכבי הלכת הפכו קטנים יותר. מריו יכול במשחק לרכוב על יושי כמו ב-Super Mario World. הדינוזאור יכול לעזור למריו להתגבר על מכשולים באמצעות הלשון שלו, כמו גם לבלוע אויבים ולהשתמש בהם כקליעים. באכילת פירות, יושי רוכש יכולות נוספות, תוך שינוי צבעו.

## פיתוח
המשחק הוצג ב-2009. המשחק תוכנן במקור לצאת כגרסה מעודכנת של Super Mario Galaxy, בשם Super Mario Galaxy More. עם זאת, מאוחר יותר הוחלט שהוא יהיה משחק המשך כאשר צוות הפיתוח המשיך לפתח את המשחק עם עשרות רעיונות חדשים.

## ביקורות
עם יציאתו, Super Mario Galaxy 2 זכה לשבחי המבקרים, ונחשב לשיפור לעומת קודמו שכבר זכה לשבחים, עם היצירתיות, המשחקיות והשיפורים הטכנולוגיים שלו בהשוואה למקור שזכה לשבחים רבים. הוא נחשב על ידי המבקרים לעיתים קרובות לאחד ממשחקי הווידאו הטובים בכל הזמנים והוא אחד המשחקים הנמכרים ביותר בקונסולת ה-Wii עם למעלה משבעה מיליון עותקים שנמכרו ברחבי העולם.

## קישורים חיצוניים
* 

קטגוריה:משחקי וידאו משנת 2010
קטגוריה:משחקי פלטפורמות ממוחשבים
קטגוריה:סופר מריו
קטגוריה:משחקי Wii
קטגוריה:משחקי וידאו שפותחו על ידי שיגרו מיאמוטו
קטגוריה:משחקי וידאו שפותחו ביפן
אנטומיה של שערורייה

**אנטומיה של שערורייה** (באנגלית: **Anatomy of a Scandal**) היא סדרת אנתולוגיה בריטית שפותחה על ידי דייוויד אי קלי ומליסה ג'יימס גיבסון עבור נטפליקס. הסדרה מבוססת על רומן בעל אותו השם מאת שרה ווהן. הסדרה שכוללת שישה פרקים, עלתה לאקרנים ב-15 באפריל 2022.

## עלילה
### עונה ראשונה
עלילת הסדרה מתארת שערוריות שונות במעמד העילית של הממלכה המאוחדת. כל עונה תתאר שערורייה אחרת. העונה הראשונה מתרחשת בלונדון, חושפת את השערוריות האישיות והפוליטיות של האליטה הבריטית. ג'יימס וייטהאוס (רופרט פרנד) הוא שר בפרלמנט. אשתו, סופי (סיינה מילר). אין מה שיעצור את וויטהאוס, עד שסודו השערורייתי מתגלה. לעורכת הדין קייט וודקרופט (מישל דוקרי) יש אג'נדה משלה, והתביעה שלה מאיימת לקרוע את הפרלמנט הבריטי ונישואיהם של בני הזוג.

## דמויות ושחקנים
### ראשי
* סיינה מילר – סופי וויטהאוס
* מישל דוקרי – קייט וודקרופט
* רופרט פרנד – ג'יימס וייטהאוס
* נעמי סקוט – אוליביה ליטון
* ג'וסט סיימון – אנג'לה ריגן

### משני
* בן רדקליף – ג'יימס וייטהאוס הצעיר
* ג'ונתן קוי – השופט אלד לוקהרסט

## הפקה
נטפליקס פרסמה במאי 2020 כי תפיק סדרת טלוויזיה, אותה עיבדו דייוויד א. קלי ומליסה ג'יימס גיבסון המבוססת על רומן מאת שרה ווהן  באותו השם. ס. ג'יי קלארקסון ביים את כל פרקי עונת הבכורה. בספטמבר לוהקו סיינה מילר, מישל דוקרי ורופרט פרנד לככב בסדרה. נעמי סקוט לוהקה בדצמבר, כאשר בן רדקליף לוהק לתפקיד חוזר בינואר 2021.

## צילומים
הצילומים לעונה הראשונה החלו באוקטובר 2020 באולפני שפרטון. ההפקה התקיימה באוקספורד בפברואר 2021.

## קישורים חיצוניים

## הערות שוליים

קטגוריה:תוכניות טלוויזיה באנגלית
קטגוריה:נטפליקס: תוכניות וסדרות
קטגוריה:סדרות טלוויזיה בריטיות
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנת 2022
מחוז ג'ונג (סיאול)

**מחוז ג'ונג** (בקוריאנית: **중구**) הוא אחד מ-25 המחוזות של העיר סיאול שבקוריאה הדרומית.

נכון ל-2013, אוכלוסיית המחוז מנתה 131,452 תושבים, והמחוז השתרע על פני 9.96 קמ"ר. זהו המחוז הכי פחות מאוכלס והקטן ביותר בסיאול.

המחוז מכיל את מרכז העיר ההיסטורי של סיאול וכולל לא מעט מבנים היסטוריים לצד מבנים מודרניים כמו למשל בנייני משרדים רבי-קומות, חנויות כלבו, ומרכזי קניות. שכונת מג'ונגדונג היא אחד מאזורי השופינג המפורסמים ביותר בסיאול ומיעדי התיירות הפופולריים ביותר בקוריאה הדרומית.
שמאל|ממוזער| מחוז ג'ונג
המחוז מכיל אתרי תיירות פופולריים רבים, הן אתרים היסטוריים והן אתרים מודרניים. האתרים הללו כוללים בין היתר את קתדרלת מיונגדונג, ורובע הקניות הפופולרי של מיונגדונג.

## אתרים בולטים
* נמדאמון
* המוזיאון העממי של הכפר הגלובלי
* גוואנגטונגוואן
* התיאטרון הלאומי של קוריאה
* מוזיאון סיאול לאמנות
* קתדרלת מג'ונגדונג
* מגדל N סיאול
* הר נמסאן
* אולם האמנויות של צ'ונגמו
* המרכז הפיננסי של סיאול

## ערים אחיות
* פרמאטה, ניו סאות' ויילס, אוסטרליה
* הנצ'ון, הרפובליקה העממית של סין
* שיצ'נג, הרפובליקה העממית של סין

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סיאול
בסיס חיל האוויר סימור ג'ונסון

**בסיס חיל האוויר סימור ג'ונסון** (באנגלית: **Seymour Johnson Air Force Base**) הוא בסיס של חיל האוויר האמריקני הממוקם בגולדסבורו, צפון קרוליינה. הבסיס נקרא על שמו של סגן הצי סימור א. ג'ונסון, טייס ניסוי מגולדסבורו שמת בהתרסקות מטוס ליד נורבק, מרילנד, ב-5 במרץ 1941.

באוגוסט 1940, מחלקת המלחמה קבעה ששדה התעופה חיוני לביטחון הלאומי. בדצמבר 1940, אושרו 168,811 דולר לבניית בית ספר להדרכה טכנית של הגיס האווירי.

פקידים מקומיים פעלו על מנת להנציח את זכרו של בן המקום, סגן ג'ונסון, בכך שהבסיס ייקרא על שמו. הדבר הופך אותו לבסיס חיל האוויר היחיד שנקרא על שם קצין צי.

עד 2005 ללשכת בתי הכלא הפדרלית היה מתחם כליאה בבסיס.

## יחידות מוצבות בבסיס
יחידות המסומנות בר"ש **ינ"ג** הן יחידות נפרדות גאוגרפית. משמע, שאף על פי שהן מוצבות בבסיס סימור ג'ונסון, הן כפופות ליחידת אם הממוקמת במקום אחר.

רשימה חלקית*:
**[[פיקוד הקרב של חיל האוויר של ארצות הברית]]**
* חיל האוויר ה-15 של ארצות הברית
** כנף הקרב הרביעית (בסיס אם)
*** יחידת המבצעים הרביעית
**** טייסת הקרב ה-333
**** טייסת הקרב ה-334
**** טייסת הקרב ה-335
**** טייסת הקרב ה-336
**** טייסת תמיכת המבצעים הרביעית
**** טייסת האימון הרביעית
*** יחידת התחזוקה הרביעית
**** פלוגת תחזוקת המטוסים הרביעית
**** פלוגת תחזוקת הרכיבים הרביעית
**** פלוגת תחזוקת הציוד הרביעית
**** פלוגת התחמושת הרביעית
*** יחידת הרפואה הרביעית
*** היחידה התומכת משימה הרביעית
**** פלוגת ההנדסה האזרחית הרביעית
**** פלוגת התקשורת הרביעית
**** פלוגת קבלנות הרביעית
**** פלוגת תמיכת הכוח הרביעית
**** פלוגת המוכנות ציוד הרביעית
**** פלוגת ביטחון הכוחות הרביעית
**[[פיקוד המילואים של חיל האוויר של ארצות הברית]]**
* חיל האוויר הרביעי
** כנף הקרב ה-944
*** יחידת הקרב ה-414 (ינ"ג)

## ראו גם
* התרסקות מטוס B-52 בגולדסבורו

## קישורים חיצוניים

* 

## הערות שוליים

ג'ונסון, סימור
סימור ג'ונסון
קטגוריה:חילות האוויר של צבא ארצות הברית
קטגוריה:קרוליינה הצפונית
יתר לחץ תוך-גולגולתי עצמוני

ממוזער|262x262 פיקסלים|הקשר בין משקל עודף ומין לבין היארעות של יתר לחץ דם תוך-גולגולתי אידיופתי.
**יתר לחץ דם תוך-גולגולתי עצמוני** (בקיצור **IIH**, בעבר נקרא **פסאודוטומור צרברי**), הוא מצב המאופיין בלחץ תוך-גולגולתי מוגבר (לחץ סביב המוח) ללא סיבה ניתנת לזיהוי. התסמינים העיקריים הם כאבי ראש, בעיות ראייה, כפל ראייה, טנטון, בחילות והקאות, וכן כאבי כתפיים. סיבוכים עשויים לכלול אובדן ראייה.

בניגוד להידרוצפלוס, במצב של IIH בהדמיה ניתן יהיה לראות היצרות בחדרי המוח. קיום בצקת של הדיסק הראייתי (פפילאדמה) יכול להיות תוצאה של לחץ תוך מוחי מסיבות שונות ביניהם IIH. האבחנה נעשית בדרך כלל במדידת לחץ פתיחה בניקור מותני, אשר צפוי להיות מוגבר במצב זה. הניקור הוא כשלעצמו אמצעי טיפולי לזמן קצר, ואם אכן תהיה הקלה בתסמינים לאחריו הרי שהדבר יאשש את האבחנה. להופעת מחלה זו קיים קשר חזק למין נקבי, גיל צעיר והשמנה.

הטיפול הכרחי על מנת למנוע פגיעה בלתי הפיכה בראייה. ניתן להפחית את הלחץ התוך-גולגולתי, על ידי טיפול תרופתי להגברת הספיגה של נוזל המוח (CSF), או הפחתת ייצורו. תרופות כאלה כוללות תרופות משתנות כמו אצטזולאמיד ופורוסמיד. במקרים בהם הגורם הוא עודף משקל, ירידה במשקל (אפילו ירידה של 10-15%) יכולה להוביל לנורמליזציה של הלחץ התוך-גולגולתי. למקרים מסוימים שמורים פתרונות ניתוחיים, כגון ניתוח בריאטרי, חיתוך מעטפת עצב הראייה וניתוח שאנט.

## לקריאה נוספת

* Simon RP, Aminoff MJ and Greenberg DA  **Clinical Neurology**, 10th edition, p153. 

## קישורים חיצוניים

## הערות שוליים

קטגוריה:מחלות עיניים
קטגוריה:נוירוכירורגיה
סאנט מארטי (מחוז)

**סאנט מארטי** (בספרדית: **Sant Martí**) הוא אחד מעשרת מחוזות ברצלונה הממוקם בחלק המזרחי של העיר. המחוז נקרא גם **מחוז מס' 10**.

## גאוגרפיה
המחוז נתחם בים התיכון, בסנט אדריה דל בסוס ובארבעה מחוזות נוספים של העיר - סיוטאט וולה, ל'אשמפלה, הורטה גינארדו וסאנט אנדראו.

סאנט מארטי סופח לתחום העיר ברצלונה רק בסוף המאה ה-19 כאשר לפני כן סאנט מארטי היה כפר אוטונומי, ולפני 1714 סאנט מארטי היה קהילה דתית של כנסיית סנטה מריה דל מאר.

נכון ל-2005 אוכלוסיית סאנט מארטי מנתה כ-221,029 תושבים, מה שהפך אותה באותה העת לרובע השני המאוכלס ביותר בברצלונה. המחוז הוא הרבייעי בגודלו מבחינת שטח (המחוז משתרע על פני 10.8 קמ"ר), והשישי מבחינת צפיפות אוכלוסייה (20.466 תושבים לקמ"ר). מחוז סאנט מארטי הוא המחוז עם האמיד ביותר מבין עשרת מחוזות ברצלונה.

מרכז|ממוזער|750x750 פיקסלים| מרכז העסקים של ברצלונה בדאגונל מאר ברובע סאנט מארטי

## ראו גם
* תכנון עירוני של ברצלונה

## קישורים חיצוניים

* 

קטגוריה:ברצלונה: מחוזות
עמית מאיר

**עמית מאיר** (נולד ב-7 בינואר 2001) הוא כדורגלן ישראלי המשחק בעמדת הקשר האחורי בהפועל רמת גן.

## קריירת מועדונים
מאיר גדל במחלקות הנוער של הפועל ראשון לציון והפועל תל אביב.

ב-30 במאי 2020 ערך את הופעת הבכורה שלו בקבוצה הבוגרת של הפועל תל אביב, בניצחון 1–2 על מכבי חיפה במסגרת עונת 2019/2020 בליגת העל. בסך הכול ערך תשע הופעות ליגה בעונה זו.

ב-2 בספטמבר 2020 חתם במכבי פתח תקווה. ב-12 בספטמבר ערך את הופעת הבכורה שלו במועדון, בניצחון 0–2 על הפועל כפר סבא במסגרת עונת 2020/2021 בליגת העל. בסך הכול ערך 23 הופעות ליגה בעונה זו.

ב-8 ביוני 2022 חתם בהפועל חיפה. ב-11 בינואר 2023 הושאל למכבי בני ריינה. ב-14 ביוני התיר את חוזהו בחיפה וחתם לשלוש שנים בבני יהודה תל אביב, אך ב-31 ביולי חתם לעונה במכבי בני ריינה. באוגוסט 2024 שב לבני יהודה תל אביב אך שוחרר לאחר חודש וחתם בהפועל רמת גן.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל חיפה
קטגוריה:כדורגלני הפועל תל אביב
קטגוריה:כדורגלני מכבי פתח תקווה
קטגוריה:כדורגלני מכבי בני ריינה
קטגוריה:כדורגלני בני יהודה תל אביב
קטגוריה:כדורגלני הפועל רמת גן
קטגוריה:ישראלים שנולדו ב-2001
דורון ליידנר

**דורון ליידנר** (נולד ב-26 באפריל 2002) הוא כדורגלן ישראלי המשחק בעמדת המגן השמאלי בהפועל תל אביב מליגת העל בהשאלה מאולימפיאקוס ובנבחרת ישראל.

## קריירת מועדונים
ליידנר נולד בראשון לציון, והחל את דרכו בכדורגל במחלקות הנוער של מכבי תל אביב, מכבי פתח תקווה והפועל תל אביב.

ב-30 במאי 2020 ערך ליידנר את הופעת הבכורה שלו בקבוצה הבוגרת של הפועל תל אביב, בניצחון 2–1 על מכבי חיפה במסגרת עונת 2019/2020 בליגת העל. בסך הכול ערך עשר הופעות בליגת העל בעונה זו. בעונת 2020/2021 הוסיף 17 הופעות בליגת העל, ובסיום אותה העונה העפיל עם הקבוצה לגמר גביע המדינה, בו עלה כמחליף במהלך ההארכה בהפסד הפועל 1–2 למכבי תל אביב.

ב-28 באוגוסט 2021 הבקיע ליידנר את שער הבכורה שלו בהפועל תל אביב, בניצחון 1–2 על מועדון ספורט אשדוד במסגרת עונת 2021/2022 בליגת העל.

ב-29 ביולי 2022 חתם ליידנר באולימפיאקוס מליגת העל היוונית, וב-19 בינואר 2023 הושאל לאוסטריה וינה עד לסיום העונה. ליידנר כבש שער בכורה במדי אוסטריה וינה ב-19 במרץ 2023 מול ראפיד וינה.

ב-14 ביוני 2024 הושאל לפ.צ. ציריך. ב-30 במאי 2025 פורסם רשמית שליידנר הושאל בחינם מאוליפיאקוס להפועל תל אביב, וחתם על חוזה לעונה אחת עם אפשרות לרכישתו בסוף העונה.

## נבחרות ישראל
ליידנר שיחק בנבחרת הנערים של ישראל עד גיל 17, בנבחרת נוער ב' עד גיל 18, ובנבחרת הצעירה עד גיל 21 שבמדיה הופיע חמש פעמים, כבש שער אחד והיה שותף להעפלתה ליורו עד גיל 21 לשנת 2023.

ב-5 בנובמבר 2021 זומן ליידנר לראשונה לסגל הנבחרת הבוגרת על-ידי המאמן האוסטרי וילי רוטנשטיינר. ב-2 ביוני 2022 ערך את הופעת הבכורה שלו נבחרת, כשפתח בהרכב בתיקו הביתי 2–2 מול איסלנד במסגרת ליגת האומות 2022/2023, ובישל את השוויון השני של ישראל בדקה ה-84.

## חיים אישיים
ליידנר הוא בעל דרכון רומני.

ליידנר בזוגיות עם יוצאת האח הגדול תרצה כהן. 

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל תל אביב
קטגוריה:כדורגלני נבחרת ישראל
קטגוריה:ראשון לציון: כדורגלנים
קטגוריה:כדורגלני אולימפיאקוס
קטגוריה:כדורגלני אוסטריה וינה
קטגוריה:כדורגלני פ.צ. ציריך
קטגוריה:כדורגלנים ישראלים ביוון
קטגוריה:כדורגלנים ישראלים באוסטריה
קטגוריה:כדורגלנים ישראלים בשווייץ
קטגוריה:אישים ממוצא יהודי-רומני
קטגוריה:ישראלים שנולדו ב-2002
יצחק טרקאי

**יצחק טרקאי** (1935 – 3 ביוני 2012) היה צייר ישראלי, יליד יוגוסלביה, ניצול שואה. נודע בזכות הצלחה מסחרית בארצות הברית, ישראל ויפן שאף הביאו להשוואתו לדמיאן הירסט.

## ילדות ולימודים
יצחק טרקאי נולד בסובוטיצה שבסרביה. כילד בן 9, הובא עם משפחתו למחנה הריכוז מאוטהאוזן. אחרי שניצלו, המשפחה עלתה לישראל בשנת 1949 שם גרו תחילה בדיור זמני בבאר יעקב. בהמשך גרו שנים מספר בקיבוץ. אחותו, טובה רוזנבלום, הפכה לימים לחוקרת באוניברסיטת בר-אילן. יצחק זכה ב-1951 זכה למלגת לימודים במכון אבני.

## יצירה והכרה
הציג בתערוכות בארץ ובארצות הברית. ציוריו, שנושא רבים מהם נשים, זכו להצלחה מסחרית. צייר בצבעי שמן, מים, ויצר הדפסים רבים. ברבות הימים הוא עבר ליצירה כמותית יותר, בה יצר את הרישומים ואמנים שעבדו איתו צבעו אותם.

בשנת 2000 החברה הישראלית למדליות ולמטבעות הטביעה מדליה עם ציור של טרקאי. בשנת 2008 זכה באות יקיר העיר חולון.

## משפחה ופטירה
טרקאי נפטר ב-3 ביוני 2012, עת ביקר בעיר דטרויט כאורח "פארק אביניו ווסט", הגלריה שייצגה אותו בארצות הברית. השאיר אחריו אישה, ברוריה, ילדים ונכדים.

## הערות שוליים

קטגוריה:ציירים ישראלים
קטגוריה:ישראלים ילידי יוגוסלביה
קטגוריה:בוגרי מכון אבני
קטגוריה:יקירי חולון
קטגוריה:אישים הקבורים בבית העלמין הדרום
קטגוריה:ישראלים שנולדו ב-1935
קטגוריה:ישראלים שנפטרו ב-2012
אליפות העולם באתלטיקה באולם 2022

**[[אליפות העולם באתלטיקה באולם|אליפות העולם באולם ה-18]] ב[[אתלטיקה קלה|אתלטיקה]]** שנערכה בבלגרד, סרביה בין ה-18 ל-20 במרץ 2022. התחרויות באליפות נערכו בבלגרד ארנה וכללו 26 תחרויות (13 לנשים ו-13 לגברים).

אתיופיה זכתה באליפות עם 4 מדליות זהב לפני ארצות הברית שסיימה שנייה עם 3 מדליות זהב ובלגיה שזכתה ב-2 מדליות זהב בלבד. ארצות הברית זכתה ב-19 מדליות בסך הכל, בפער ניכר מיתר המדינות, לפני אתיופיה שזכתה ב-9 מדליות בסך הכל והולנד שזכתה ב-4 מדליות בסך הכל (לא זכתה במדליית זהב). 17 מדינות זכו במדליית זהב כל אחת.

## שיאים
### שיאי עולם
#### נשים
* יולימאר רוחאס () קבעה בקפיצה משולשת שיא עולם חדש של 15.74 מטר.
#### גברים
* גרנט הולוואי () השווה בשלב חצי הגמר בריצת 60 מטר משוכות את שיא העולם של 7.29 שניות.
* ארמנד דופלנטיס () קבע בקפיצה במוט שיא עולם חדש של 6.20 מטר.

## תוצאות התחרות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

## טבלת המדליות

## קישורים חיצוניים

2022
קטגוריה:2022 בספורט
קטגוריה:בלגרד: ספורט
קטגוריה:תחרויות ספורט בסרביה
פנטומס

**פנטומס** (באנגלית: **Phantoms**) הוא צמד מוזיקלי אמריקאי, המורכב מקייל קפלן וויני פרגולה.

## קריירה
ב-25 בספטמבר 2015, הצמד הוציא את המיני-אלבום הראשון שלהם, *Broken Halo*.

ב-31 במרץ 2017, הצמד הוציא את אלבום האולפן הראשון שלהם, *Phantoms*. אחד מהשירים שנמצא באלבום, "Just a Feeling", שיצא בשיתוף פעולה עם הזמרת-יוצרת האמריקאית, וריטה . השיר הגיע, בשיאו, למקום העשירי במצעד הדאנס/מיקס שואו איירפליי.

ב-2016, הצמד הוציא, בשיתוף פעולה עם סקיילר אסטין, את השיר "Call My Name".

ב-26 במאי 2017, הצמד הוציא, בשיתוף פעולה עם ג'ורג'ו מורודר, את השיר "Champagne, Secrets, & Chanel".

ב-3 באוקטובר 2018, הצמד הוציא, בשיתוף פעולה עם ונסה הדג'נס, את הסינגל "Lay with Me". השיר הגיע, בשיאו, למקום ה-24 במצעד הדאנס/מיקס שואו איירפליי ולמקום ה-39 במצעד שירי הדאנס/אלקטרוני.

ב-12 ביולי 2019, הצמד הוציא, בשיתוף פעולה עם אנה קלנדנינג, את הסינגל "Say It". השיר הגיע, בשיאו, למקום השמיני במצעד הדאנס/מיקס שואו איירפליי ולמקום השביעי במצעד שירי הדאנס/אלקטרוני הדיגיטלי.

ב-19 ביולי 2019, הצמד הוציא את אלבום האולפן השני שלהם, *Disconnect*.

ב-25 בספטמבר 2020, הצמד הוציא את הסינגל "Want To Know". השיר הגיע, בשיאו, למקום ה-23 במצעד הדאנס/מיקס שואו איירפליי.

ב-23 באוקטובר 2020, הצמד הוציא את המיני-אלבום השני שלהם, *Moonlight*.

## דיסקוגרפיה
### אלבומי אולפן
* 2017: *Phantoms*
* 2019: *Disconnect*

### מיני-אלבומים
* 2015: *Broken Halo*
* 2020: *Moonlight*

## קישורים חיצוניים
* 

## הערות שוליים

קטגוריה:אמני מוזיקה אלקטרונית
קטגוריה:דואטים
Dangerously

"**Dangerously**" הוא סינגל של הזמר האמריקאי, צ'ארלי פות', שיצא על ידי אטלנטיק רקורדס, ב-2 בדצמבר 2016, כסינגל הרביעי והאחרון מתוך אלבום האולפן הראשון שלו, *[[Nine Track Mind]]*.

נכון למרץ 2022, השיר הושמע למעלה מ-201 מיליון פעמים בספוטיפיי.

## וידאו קליפ
הווידאו קליפ של השיר, שבוים על ידי איה תנימורה, הועלה לראשונה בערוץ היוטיוב של צ'ארלי פות', ב-2 בנובמבר 2016. נכון למרץ 2022, הווידאו קליפ נצפה למעלה מ-127 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:שירים שהופקו על ידי ג'יי. אר. רותם
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי צ'ארלי פות'
קטגוריה:בלדות פופ
קטגוריה:סינגלים בהוצאת אטלנטיק רקורדס
נקודת אסקס

[ממוזער|[מפה טופוגרפית של חצי האי ביירז הכוללת את האזור האנטארקטי המוגן במיוחד מספר *126.*]]
[ממוזער|מפה טופוגרפית של [ליווינגסטון (אי)|האי ליווינגסטון והאי סמית']]
**נקודת אסקס** (באנגלית: **Essex Point**) היא לשון יבשה, בקצה הצפון מערבי של חצי האי ביירז באי ליווינגסטון באיי שטלנד הדרומיים, שבאנטארקטיקה.

נקודת אסקס מהווה את הצד המערבי של הכניסה למפרץ בארקלי, ואת הצד המזרחי של הכניסה למפרצון סווישטוב.

גבעת דרונג מתנשאת מעל נקודת אסקס.

נקודת אסקס ממוקמת 2.18 קילומטרים צפונית-מזרחית מנקודת סטארט.

נקודת אסקס ממוקמת 24.16 קילומטרים דרומית-מערבית מכף שירף.

## היסטוריה
### מיפוי הנקודה

הנקודה מופתה לראשונה על ידי סוקרים ארגנטינאיים בשנת 1954; ולאחר מכן על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005, בשנת 2009 ובשנת 2017.

### מקור השם

שמה של הנקודה ניתן לה בשנת 1958 על ידי הוועדה שהמייעצת לשמות אנטארקטיים של בריטניה.

הנקודה נקראת על שם ספינת ציד כלבי הים האמריקאית *אסקס* (*Essex*), אשר, בפיקודו של רב החובל צ'סטר (Chester), הייתה אחת מבין ספינות של צי ציידי כלבי ים, שיצא מהעיר סטונינגטון שבמדינת קונטיקט שבארצות הברית, והגיע לאיי שטלנד הדרומיים בקיץ האנטארקטי של 1820–1821 ושל 1821 - 1822.

### אזור אנטארקטי מוגן במיוחד

לשון היבשה היא חלק מהאזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126).

אקסס
The Art of Romance

***The Art of Romance*** (בעברית: **האמנות של הרומנטיקה**) הוא אלבום האולפן ה-52 של זמר הג'אז האמריקאי טוני בנט. את האלבום הוציאה לאור ב-19 בנובמבר 2004 חברת התקליטים קולומביה רקורדס. הוא זכה בפרס גראמי לאלבום הפופ הווקאלי העממי הטוב ביותר בשנת 2006. לראשונה בקריירת המוזיקה שלו, בנט הכליל באלבום שיר שנכתב על ידו בלבד, "All for You".

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת קולומביה רקורדס
אבו עומאר

**אבו עומאר** (באנגלית: **Abu Omar**, בערבית: **أبو عمر**) הוא סרט קולנוע ישראלי משנת 2021 שנכתב ובוים על ידי רוי קריספל. הסרט מגולל את סיפורו של סאלח, פלסטיני המנסה לחזור אל ביתו בשטחים עם גופת בנו מבית חולים ישראלי ונתקל במירי, בחורה ישראלית בהיריון המחליטה לנסות לסייע לו. הסרט הופק על ידי איתי תמיר ולילה סרטים והוקרן במספר פסטיבלים ברחבי העולם.

זהו סרט הביכורים של רוי קריספל בכיכובם של קייס נאשף, שני ורצ'יק ומיקי ליאון וזיכה את נאשף בפרס השחקן הטוב ביותר בפסטיבל רבאט במרוקו. זהו הסרט הישראלי הראשון שהשתתף בתחרות רשמית בפסטיבל סרטים בצפון אפריקה.

## תקציר העלילה
מפגש בלתי אפשרי בין מירי, בחורה ישראלית הריונית לבין סאלח מוכה האבל שנושא את גופת בנו הפעוט, עומאר, בתיק ספורט. לאחר שעומאר בן השנתיים מת ממחלה בבית חולים ישראלי, מנסה אביו סאלח להחזירו לקבורה בכפרו בגדה. עם זאת, בית החולים אינו יכול לעזור בהסעת הגופה וסאלח נאלץ לצאת לדרך לבדו. במחסום, הוא מגלה שעקב עוצר לזמן בלתי מוגבל הוא אינו מורשה להיכנס לשטחים. חסר אונים ומבולבל, הוא עולה על האוטובוס הראשון שהוא נתקל בו ומגיע לעיירה נידחת בדרום. הוא נכנס אל שירותי הנשים על מנת לרחוץ את גופת בנו ופוגש שם את מירי. באותו רגע גומלת החלטה בליבה לעזור לו להביא את בנו לקבורה בכפר. המפגש האקראי הזה יוציא את השניים אל מסע סוריאליסטי מר-מתוק בנבכי החברה הישראלית ובדרך, יאלץ את סאלח לעבור את תהליך הפרידה מבנו.

## צוות שחקנים

## הפקה

הסרט הופק בתמיכת הקרן החדשה לקולנוע וטלוויזיה.

## הכרה בינלאומית ופרסים
הסרט הוקרן בבכורה עולמית בחודש נובמבר 2020 במסגרת פסטיבל הקולנוע הבינלאומי בטוקיו. לאחר מכן, השתתף בתחרות הרשמית בפסטיבל הסרטים בשנגחאי 2021 והוקרן בבכורה אירופית בפסטיבל הסרטים במוסקבה. את בכורתו הישראלית ערך בספטמבר 2021 בפסטיבל הסרטים הבינלאומי חיפה. הסרט זכה להפצה עולמית בין היתר ב-HBO אירופה.

כמו כן, זכה הסרט במספר פרסים:
* פרס הבימוי בפסטיבל איסקייה, איטליה 2021
* פרס תא המבקרים ברוסיה בפסטיבל קאזאן 2021
* ציון לשבח של חבר השופטים בפסטיבל טרטיו מילניו ברומא 2021.
* פרס השחקן הטוב ביותר לקייס נאשף בפסטיבל רבאט במרוקו.
## קישורים חיצוניים

* טריילר הסרט
* אבו עומאר בפסטיבל טוקיו
* אבו עומאר בפסטיבל מולודיסט קייב
* אבו עומאר בפסטיבל הסרטים במוסקבה
* ביקורת סרט מאיטליה
## הערות שוליים

קטגוריה:קולנוע ישראלי
עוז בילו

**עוז בילו** (נולד ב-16 בינואר 2001 בראשון לציון שבישראל) הוא כדורגלן ישראלי המשחק בעמדת הקשר ההתקפי בקבוצת מכבי נתניה מליגת העל הישראלית. בנו של כדורגלן העבר יוסי בילו.

## קריירת מועדונים
בילו גדל במחלקות הנוער של מכבי תל אביב, הפועל ראשון לציון ומועדון ספורט אשדוד.

ב-2 ביוני 2020 ערך בילו את הופעת הבכורה שלו בקבוצה הבוגרת של מועדון ספורט אשדוד, בניצחון 3-2 על הפועל רעננה במסגרת עונת 2019/2020 בליגת העל. בסך הכל ערך שש הופעות ליגה בעונה זו. בעונת 2020/2021 הוסיף בילו 20 הופעות ליגה, והבקיע את שער הבכורה שלו בליגה, בניצחון 4-0 על בני יהודה תל אביב.
ב-24 בינואר 2023 הושאל למכבי נתניה, אשר רכשה אותו ביוני 2023. ב-24 בינואר 2026 האריך בילו את חוזהו במכבי נתניה בשנתיים נוספות.

## קריירה בינלאומית
בילו הוא חלק מסגל הנבחרת הצעירה של ישראל.

## קישורים חיצוניים

* פרופיל, באתר מועדון מכבי נתניה

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:כדורגלני מועדון ספורט אשדוד
קטגוריה:ראשון לציון: כדורגלנים
קטגוריה:ישראלים שנולדו ב-2001
איתן אזולאי

**איתן אזולאי** (נולד ב-26 במאי 2002) הוא כדורגלן ישראלי המשחק בעמדת הקשר המרכזי בקבוצת מכבי חיפה מליגת העל ובנבחרת ישראל.

## קריירת מועדונים
גדל במחלקות הנוער של בית"ר טוברוק, מכבי תל אביב, מכבי נתניה ומכבי פתח תקווה.

ב-12 ביוני 2020 ערך את הופעת הבכורה שלו בקבוצה הבוגרת של מכבי פתח תקווה, בהפסד 0–2 להפועל ניר רמת השרון במסגרת עונת 2019/2020 בליגה הלאומית. בסך הכול ערך שש הופעות ליגה בעונה זו, שהסתיימה בעלייתה של מכבי פתח תקווה לליגת העל. בעונת 2020/2021 ערך אזולאי 19 הופעות ליגה.

ב-21 באוגוסט 2022 נמכר למכבי נתניה ב-2.2 מיליון שקל והפך לרכש היקר בתולדות המועדון.

לאחר קדנציה מוצלחת במכבי נתניה במהלכה בלט גם במסגרת הנבחרת הצעירה כאשר היה שותף להעפלתה לאולימפיאדה, אזולאי נמכר ב-13 ביולי 2024 למכבי חיפה במסגרת טרייד כאשר מכבי נתניה קיבלה בתמורה לו את מאור לוי ו-1.5 מיליון אירו.

## נבחרות ישראל
אזולאי שיחק החל מבנבחרת הנערים של ישראל עד גיל 17, בנבחרת נוער ב' עד גיל 18, ומאז 2021 משחק עם הנבחרת הצעירה של ישראל עד גיל 21.

נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).

ב-10 באוקטובר 2024 ערך את הופעתו הבכורה בנבחרת הבוגרת בהפסד 4-1 ל בליגת האומות.

## חיים אישיים
אזולאי נולד בפריז בירת צרפת ובגיל שנתיים עשה עליה עם משפחתו. הוא בעל דרכון צרפתי.

## תארים
;מכבי נתניה
*גביע הטוטו: 2022/2023

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני מכבי פתח תקווה
קטגוריה:כדורגלני מכבי נתניה
קטגוריה:כדורגלני מכבי חיפה
קטגוריה:כדורגלני נבחרת ישראל
קטגוריה:ישראלים ילידי צרפת
קטגוריה:כדורגלנים ישראלים באולימפיאדת פריז (2024)
קטגוריה:ישראלים שנולדו ב-2002
קתדרלת סנט לואיס

**קתדרלת סנאט לואיס** היא כנסייה גדולה של הכנסייה הקתולית, הממוקמת במרכז העיר של סנט לואיס, מיזורי, שבארצות הברית. בניית הקתדרלה הסתיימה בשנת 1914 ובעקבות ביקור של יוחנן פאולוס השני בשנת 1997 היא קיבלה מעמד של בזיליקה.

הקתדרלה נבנתה בסגנון אדריכלות נאו-ביזנטית בעלות של 3 מיליון דולר (לפי מחירי 1914). המבנה כולל שני צריחים בגובה של 69 מ'. המבנה כולל 2,500 מקומות ישיבה ויכול לאכלס 5,000 מתפללים.

## היסטוריה
תכנון המבנה החל עוד בשנות ה-70 של המאה ה-19. הארגון לקידום רעיון בניית הקתדרלה הוקם בשנת 1871. אמנם תכנון מפורט של המבנה החל רק בתחילת המאה ה-20 והוא בוצע על ידי תומאס פ. ברנט וצוותו. ב-1 במאי 1907 נערך טקס תחילת הקמת המבנה. בניית המבנה הסתיימה בשנת 1914 אך פעילות דתית החלה רק בשנת 1926. בניית מוזאיקה פנימית הסתיימה בשנת 1988. מוזאיקה זו כוללת 41.5 מיליון חלקים ב-7,000 צבעים. היא מכסה שטח של 7,700 מ"ר והיא בין הגדולות בעולם. המוזאיקה מתארת את חייו של לואי התשיעי, מלך צרפת שעל שמו נקרא העיר והכנסייה ותיאור אירועים מהברית הישנה ומהברית החדשה שבוצעו על ידי יאן הנריק דה רוזן.

בשנת 1915 בקתדרלה הותקן עוגב ובשנת 1946 הוא הוחלף לעוגב חדש.

במרתף המבנה הוקם מוזיאון של הקתדרלה ושם נטמנו מספר ראשי הכנסייה של האזור.

## גלריה

Cathedral_Basilica_of_St._Louis.JPG
St._Louis_Cathedral_Basilica_Main_Isle.jpg
Easter_mosaic.JPG
Cathedral Basilica of Saint Louis (St. Louis, MO) - exterior, quarter view 2.jpg


## קישורים חיצוניים

* 
* תיאור העוגב

קטגוריה:סנט לואיס: מבנים
קטגוריה:ארצות הברית: כנסיות
סנטל לואיס